Vedtægter

Sæd-Ubjerg Lokalråd

§ 1

Foreningens navn er Sæd-Ubjerg Lokalråd

Foreningens adresse er den til enhver tid siddende formands hjemmeadresse.

§2

stk 1.

Foreningens formål er at samle sognets beboere om opgaver, der kan være til gavn for Sæd-Ubjerg og styrke det gode forhold beboerne imellem.

stk. 2.

Foreningen er områdets lokalråd, og har til opgave at være koordinator og bindeled for lokale initiativer og arbejdsgrupper mellem Lokalråd og kommunen og hjælpe med at søge økonomisk støtte til lokale projekter samt at være talerør for Sæd/Ubjerg overfor Tønder kommune til gavn for områdets beboere.

§3

Stk 1. Som medlemmer kan optages enhver myndig borger, der er bosiddende i Sæd og Ubjergs lokalområder Bremsbølvej i vest indtil Ubjergvej 25, i nord til Sønderløgumlandevej 1 og Elhjemvej 1, 3 og 4, samt i øst til Grøngårdvej 26 .

a. Navn påføres kassererens medlemsliste ved betaling af kontingent.

b. Ved fraflytning bibeholdes medlemsskab indtil generalforsamlingen er

afholdt. Kontingentet kan ikke refunderes.

c. Kontingent er gældende for 1 år ad gangen og opkræves før generalforsamlingen. Kun medlemmer der har betalt senest en uge før generalforsamlingen har stemmeret.

d. Hvis et medlem ikke har betalt kontingent senest en måned efter opkrævning, betragtes vedkommende som udmeldt af foreningen.

§4

Stk.1. Foreningens højeste myndighed er generalforsamlingen.

Ordinær generalforsamling afholdes i januar kvartal, og annonceres på hjemmesiden og ved opslag på opslagstavlen i Sæd inklusive dagsorden med mindst 10 dages varsel.

Stk. 2. Forslag, der ønskes behandlet på generalforsamlingen, skal være formanden i hænde senest 8 dage før generalforsamlingen.

Stk. 3 En lovlig varslet generalforsamling er beslutningsdygtig uanset antal fremmødte medlemmer. Der kan ikke stemmes med fuldmagt.

Stk 4. På generalforsamlingen afgøres alle sager ved almindelig flertal.

Vedtægtsændringer og udelukkelse af et medlem kræver dog absolut flertal blandt de stemmeberettigede deltagere i generalforsamlingen.
( mere end halvdelen af de afgivne stemmer ).

§ 5

Stk. 1. Den ordinære generalforsamling afholdes efter følgende dagsorden.

1.

Valg af:

- stemmetællere.

- dirigent.

- protokolfører.

2. Aflæggelse af Lokalrådets årsberetning.

3. Godkendelse af Lokalrådets beretning.

4. Forelæggelse af det reviderede regnskab.

5. Godkendelse af det reviderede regnskab.

6. Fastsættelse af kontingent.

7. Indkomne forslag.

8. Valg.

- Lokalrådets medlemmer på valg.
 Halvdelen er på valg i lige år og den anden halvdel i ulige år.

- Revisor.

9. Eventuelt

10. Godkendelse af protokol.
Stk. 2. Der kan forlanges skriftlig afstemning.

§ 6

Valg af bestyrelsesmedlemmer.

Stk 1. Til Lokalrådet vælges 3 til 6 bestyrelsesmedlemmer. Et hvert bestyrelsesmedlem har en personlig suppleant, som vælges sammen med det foreslåede bestyrelsesmedlem til Lokalrådet. Der gennemføres skriftlig afstemning efter anmodning Suppleanter deltager i lokalrådsmøder, men har her kun stemmeret, hvis vedkommendes tilknyttede bestyrelsesmedlem ikke er tilstede.

Stk 2. Lokalrådets bestyrelsesmedlemmer vælges for en periode på 2 år

Stk 3. Der vælges 1 revisor.

§ 7

Stk 1. Lokalrådet konstituerer sig ved det førstkommende møde efter generalforsamlingen.

Der vælges formand, næstformand, sekretær og kasserer.

Stk 2. Lokalrådet udarbejder selv en forretningsorden.

Stk 3. Intet Lokalrådsmedlem hæfter personligt for foreningens gæld.

§ 8

Bestyrelsen indhenter tilbud fra 3 lokale banker (1 stor og 2 mindre banker/sparekasser) om hvordan vi på en sikker måde kan investere likvide midler.

Ved køb eller investering, som beløbsmæssigt overskrider 20.000 Kr. indkaldes med 10 dages varsel på Sæd-Ubjergs Facebookside, hjemmesiden [www.saed-ubjerg.dk](http://www.saed-ubjerg.dk) og ved opslag (som ved generalforsamling) til fælles møde for godkendelse af køb/investering. Ingen enkelt køb/investering kan deles op i mindre enheder, men skal altid godkendes som helhed ved simpel flertal blandt de fremmødte medlemmer af lokalrådet, hvis køb/investering overskrider 20.000 kr.

Penge fra fonde og andre sponsorer til nye projekter er undtaget denne bestemmelse.

§ 9

Ekstraordinær generalforsamling:

Stk. 1. Ekstraordinær generalforsamling kan afholdes, når flertallet af

Lokalrådets medlemmer ønsker det, eller når 25 medlemmer skriftligt har tilkendegivet, at de ønsker det.

Ekstraordinær generalforsamling skal afholdes senest 4 uger efter at kravet er fremsendt med angivelse af dagsorden.

Ophævelse:

Stk. 2. Ophævelse af foreningen kan ske ved en generalforsamling eller en ekstraordinær generalforsamling under forudsætning af, at 3/4 af de fremmødte medlemmer stemmer for.

Beslutning om foreningens ophævelse skal bekræftes på en efterfølgende ekstraordinær generalforsamling.

Stk 3. I tilfælde af foreningens ophævelse tilfalder foreningens eventuelle kapital almennyttige formål i Sæd-Ubjerg.

Anvendelse af formue, der er tilvejebragt via kommunale midler fra Tønder Kommune, skal desuden godkendes af Tønder Kommune.

Stk. 4 I tilfælde af at foreningen ophæves kan ingen af Lokalrådets medlemmer trække sig ud førend foreningens økonomiske forhold er afklaret.

Stk. 5. Foreningens medlemmer har ikke nogen økonomisk forpligtelse over for foreningen ud over kontingentforpligtelsen.

Stk. 6. Foreningens medlemmer har ikke krav på nogen del af foreningens formue eller udbytte af nogen art.

Vedtægter efter generalforsamlingen 21. marts 2018

Bestyrelsen 2018:

|  |  |  |
| --- | --- | --- |
| Hanne Frisk HansenSuppleant: Uwe Carstensen | formand | E-mail: post@sovgodt8.dk  |
| Lars ThomsenSuppleant: Margit Thomsen | næstformand | E-mail: larshenrikth0msen@gmail.com  |
| Christian AndresenSuppleant: Christa Jørgensen | Kasserer | E-mail: chr.chr@bbsyd.dk  |
| Debbie LorenzenSuppleant: Timm Lorenzen | Sekretær | E-mail: debbie.jensen18@gmail.com  |
| Claus HaagensenSuppleant: Lisbeth Konradsen | medlem | E-mail: claus-haagensen@live.dk  |